CELEX: 62019TN0790
Language: fi
Date: 2019-11-13 00:00:00
Title: asia T-790/19: Kanne 13.11.2019 – Novolipetsk Steel v. komissio

13.1.2020   
            
            
               FI
            
            
               Euroopan unionin virallinen lehti
            
            
               C 10/49
            
         
      Kanne 13.11.2019 – Novolipetsk Steel v. komissio
      (asia T-790/19)
      (2020/C 10/60)
      Oikeudenkäyntikieli: englanti
      
         Asianosaiset
      
      
         Kantaja: Novolipetsk Steel PAO (Lipetsk, Venäjä) (edustajat: asianajajat P. Vander Schueren ja E. Gergondet)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission täytäntöönpanoasetuksen (EU) 2019/1382 (1) 1 artiklan siltä osin kuin se koskee kantajaa
               
            
                  —
               
               
                  pysyttämään riidanalaisen asetuksen vaikutukset, kunnes vastaaja toteuttaa unionin yleisen tuomioistuimen antaman tuomion noudattamisen edellyttämät toimenpiteet SEUT 264 artiklan toisen kohdan mukaisesti
               
            
                  —
               
               
                  velvoittamaan vastaajan korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaaja ei ollut toimivaltainen ja rikkoi asetuksen (EU) 2015/477 (2) 1 artiklan 1 kohtaa ja asetuksen (EU) 2016/1036 (3) 9 artiklan 5 kohtaa määrätessään eritasoisia polkupyyntitulleja sen mukaan, onko suojatoimenpiteiden mukaiset kiintiöt käytetty loppuun.
               
            
                  2)
               
               
                  Toinen kanneperuste, jonka mukaan vastaaja teki ilmeisen arviointivirheen ja rikkoi asetuksen 2015/477 1 artiklan 1 kohtaa ja asetuksen 2016/1036 9 artiklan 5 kohtaa tarkistamalla polkumyyntitoimenpiteitä vasta, kun suojatoimenpiteiden mukaiset kiintiöt on käytetty loppuun.
               
            
         (1)  Tiettyihin suojatoimenpiteiden kohteena oleviin terästuotteisiin sovellettavien polkumyyntitoimenpiteiden tai tukien vastaisten toimenpiteiden käyttöönotosta annettujen tiettyjen asetusten muuttamisesta 2.9.2019 annettu komission täytäntöönpanoasetus (EU) 2019/1382 (EUVL 2019, L 227, s. 1).
      
         (2)  Toimenpiteistä, joita unioni voi toteuttaa polkumyyntitoimenpiteiden tai tukien vastaisten toimenpiteiden ja suojatoimenpiteiden yhteisvaikutuksen yhteydessä, 11.3.2015 annettu Euroopan parlamentin ja neuvoston asetus (EU) 2015/477 (EUVL 2015, L 83, s. 11).
      
         (3)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (kodifikaatio) (EUVL 2016, L 176, s. 21).